Exqrch/javanese-Komodo-pixelgpt huggingface dataset:
Kartunis saka Brasil Maurício de Sousa, olèh inspirasi ngèlmiah kanggo Manungsa Jawa, lan nyiptakaké karakter Pitheco, utawa jangkepé "Pithecanthropus erectus da Silva".
Nangka Nangka iku jinisé wit saha wohé
Wit nangka kalebu suku Moraceae; jeneng ngèlmiahé yaiku Artocarpus heterophyllus
Sajeroning basa Inggris, nangka kondhang minangka "jackfruit"
Wit nangka lumrahé duwé ukuran sedheng, nganti watara 20 m dhuwuré, sanadyan ana sing nganti 30 m
Wité bunder silindris, nganti watara 1 m garis tengahé
Tajuk wit nangka padhet lan ketel, bunder lan amba yèn uripé ing panggonan sing kabuka
Kabèh pérangan tuwuhan iki ngetokaké dhadhak putih kenthel yèn dikeret
Godhong tunggal, nyebar, mawa gagang 1–4 cm, lembaré godhong rada kandel kaya kulit, kaku, pinggiré rata, lonjong kuwalik nganti jorong (dawa), 3,5-12 × 5–25 cm, kanthi pangkal nyiut mbaka sethithik, lan pucuké mèh lancip utawa rada lancip
Godhong mligi bunder endhog lancip, dawa nganti 8 cm, gampang rogol lan ninggal tilas kaya ali-ali
Nangka dipitayani asalé saka India, yaiku wewengkon Ghats pérangan kulon, jinis-jinis liaré isih tuwuh ing alas udan ("hutan hujan") ing tlatah iki
Saiki nangka wis nyebar ing laladan-laladan tropis, mligi ing Asia Kidul-wétan.
Endhog Endhog (Krama: tigan, Kawi: antelu, antiga) iku zigot kang diasilaké liwat fèrtilisasi sèl endhog saka manuk lan reptilia lan fungsiné ngrumat lan njaga èmbriyo
Endhog-endhog réptilia lan manuk kabuntel kulit (thothok), kang duwé pori kanggo ambegan
Sabeneré mèh kabèh jinis endhog bisa dipangan, nanging mung sawatara jinis endhog waé kang biyasa dipangan minangka lawuh utawa tamba
Endhog kang biyasa dikonsumsi antarané endhog saka unggas kaya pitik, bèbèk, banyak lan sawatara jinis manuk kaya manuk unta lan manuk puyuh
Minangka bahan panganan endhog duwé kandhungan gizi kang cukup pepak, antarané karbohidrat, protéin lan wolung warna asem amino saéngga migunani tumraping awak manungsa, mligi kanggo bocah cilik kang isih ana ing mangsa patuwuhan
Endhog dadi salah sawijining sumber protèin kéwani kang rasané énak, gampang dicerna, lan giziné akèh
Endhog uga gampang tinemu lan regané murah
Endhog bisa kagunakaké dadi lawuh, bahan campuran panganan, glepung endhog, lan tamba
Endhog kang bisa kanggo tamba ya iku endhog pitik kampung
Endhog ngandhut protèin 13 %, lemak 12 %, vitamin, lan mineral
Gizi endhog kang paling akèh ana ing endhog kang rupané kuning
Endhog kang rupané kuning ngandhut asem amino esensial kang dibutuhaké awak lan mineral kaya ta dat wesi, pospor, dat kapur, lan vitamin B komplèk
50 persèn protèin lan kabéh lemak ing endhog ana ing endhog kang rupané kuning
Endhog kang rupané putih kang cacahé kurang luwih 60 persèn saka endhog ngandhut 5 jinis protèin lan karbohidrat
Nanging endhog nduwéni sipat gampang rusak, embuh amarga karusakan alami, kimiyawi lan karusakan kang disebabaké mikroorganisme kang lumebu ing pori endhog
Mulané usaha kanggo ngawètaké endhog wigati banget kanggo njaga kwalitas endhog
Endhog luwih apik digodhog setengah mateng tinimbang digodhog nganti mateng
Endhog kang digorèng nganti garing uga kurang apik, awit protèin endhog ngalami "denaturasi" utawa rusak, tegesé protèin ing endhog rusak
Jinisé endhog ya iku endhog pitik kampung utawa ras, endhog bèbèk, endhog puyuh
Lumrahé endhog bisa netes kanthi alami yèn diangremi
Nanging endhog uga bisa ditetesaké kanthi gawéan
Tuladhané nganggo mesin tetes
"Tingkat daya" tetes mesin tetes pancèn ora kaya yèn diangremi babon
Yèn diangremi baboné, endhog bisa netes kurang luwih 90 nganti 100 persèn, nanging yèn nganggo mesin tetes kurang luwih 75 persèn nganti 90 persèn
Nanging uga ana faktor-faktor liyané kang gawé rikat orané endhog netes
Endhog puyuh nduwèni gizi kang apik kanggo janin lan wong sepuh
Puyuh kalebu manuk kang ora bisa mabur dhuwur
Ukuran awaké cilik, sikilé cendhèk, lan bisa ditarungké.
Manuk puyuh ngasilaké endhog kang ukurané cilik lan wernané trotol-trotol biru, putih ireng
Endhog puyuh lumrahé disenengi bocah cilik amarga dhapuré lucu lan wernané unik
Lumrahé endhog puyuh dimasak kanthi digodhog utawa kanggo campuran sayuran kaya ta "hotplate" kangkung, kimlo, dan sup,sambel kenthang, utawa kanggo isi bakso, tahu lan siomay
Giziné endhog puyuh uga ora kalah yèn dibandingaké karo endhog bèbèk utawa endhog pitik
Endhog puyuh iku sumber protéin kang paling apik
Saben 100 gram endhog puyuh ngandhut 13,05 gram protéin
Ing ngisor iki bédané kandhungan protéin, lemak, karbohidrat, lan awu (kanthi itungan %) endhog puyuh yèn dibandhingaké karo endhog unggas liyané
Kang dadi kaunggulan protéin endhog puyuh yèn kabandhingaké karo protéin héwani liyané ya iku protéin saka endhog puyuh gampang dicerna
Saben gram protéin bisa dicerna awak kanthi sampurna
Saliyané protéin, lemak, vitamin, lan mineral, endhog puyuh uga ngandhut kolin
Kolin nduwéni mupangat kang wigati kanggo awak, mligi kanggo ngrembakane fungsi utek
Kolin nduwéni fungsi dadi komponén asétikolin kang bisa dadi pengantar sinyal saraf
Kolin kang cukup bisa mbiyantu makarya sarap ing utek, saéngga bisa nambah daya éling ing bocah-bocah lan nyegah pikun ing wong sepuh
Dat lutein lan zeaksantin ing endhog puyuh bisa mbiyantu nglindungi mripat mligi ing bayi lan bocah
Endhog bèbèk ya iku endhog kang diasilaké bèbèk
Endhog bèbèk soklat rupané biru enom utawa biru laut, déné endhog bèbèk ngos rupané putih
Endhog bèbèk ukurané luwih gedhé tinimbang endhog pitik
Endhog bébék lumrahé digawé endhog asin utawa martabak endhog
Thothok endhog bébék luwih tipis tinimbang endhog liyané
Cangkang kang tipis iki njalari baktéri gampang lumebu ing endhog
Racun saka baktéri Salmonela iki mbebayani tumrap kuwarasan
Kususé tumrap wong kang nduwéni kekebalan awak kang cendhèk kaya ta wong sepuh lan bayi
Baktéri iki bisa njalari mriyang, kejang weteng, lan mèncrèt
Endhog asin ya iku endhog bébék kang diasinké kanthi dilapisi bata abang karo uyah kanthi perbandingan kang pas
Endhog asin ya iku endhog wutuh kang diawetké nganggo uyah
Ana telung cara kanggo nggawé endhog asin
Martabak endhog ya iku jajanan kang digawé saka lembaran-lembaran martabak kang digawé saka kulit lumpya
Banjur diisi karo onclang, daging, kang dicampur endhog
Lumrahé endhog kang digawé martabak ya iku endhog bèbèk
Isiné martabak uga bisa divariasi manut kasenengané kang nggawé martabak
Adonan isi kang isiné daging, onclang lan endhog mau diisiké ing lembaran lumpya kang gedhé banjur diwangun pasagi papat
Adonan lan kulit lumpya banjur dilim karo endhog pérangan putih kang isih mentah
Martabak endhog uga diarani martabak asin
Endhog ceplok ya iku endhog gorèng kang kuningé pas ning tengah
Carané nggawé ya iku endhog kang putih digorèng dhisik, sawisé rada setengah mateng, endhog kang rupané kuning banjur digoréng
Kanthi cara iku bakal éntuk endhog goréng kang kuningé pas ning tengah.
Sagara Abang Sagara Abang (basa Indonésia: Laut Merah, Arab Bahrul-Ahmar; Ibrani ים סוף Yam Suf; Tigrinya ቀይሕ ባሕሪ QeyH baHri) iku lempongan ing sisih kulon Jazirah Arab kang misahaké bawana Asia karo Afrika
Jalur menyang sagara ing kidul ngliwati Babul Mandib lan Lempongan Aden déné ing sisih lor dumunung Ujung Sinai lan Terusan Suez
Sagara iki ing papan kang paling jembar ambané 300 km lan dawané 1.900 km kanthi titik paling jero 2.500 m
Sagara Abang uga dadi habitat tumrap manéka makluk banyu lan koral
Sanadyan kerep digandhèngaké karo carita-carita ing mangsa kapungkur, nanging nganti abad kaping 20, wong Éropah tansah nyebut "Lempongan Arab", déné Herodotus lan Ptolemeus nyebutaké "Arabicus Sinus"
Banyu Sagara Abang dhéwé sakbeneré ora béda karo banyu sagara liyané
Penjelasan èlmiah nyebutaké yèn warna abang ing lumahing sagara muncul akibat "Trichodesmium erythraeum" siyang ngembang
Ana uga kang njlèntrèhaké yèn jeneng mau asal saka gunung sugih mineral ing saubengé kang wernané abang
Kutha-kutha kang dumunung ing pasisir Sagara Abang antarané: Jeddah, Sharm el Sheikh, Plabuhan Sudan, lan Eilat
Ing taun 1950-an, Hans Haas nemu Sagara Abang minangka papan nyilem lan diterusaké déning Jaques-Yves Costeau
Pratélan kutha kang luwih jangkep: Nagara kang wewatesan
Nagara kang wewatesan karo Sagara Abang ya iku:
Thesaloniki Thessaloniki utawa Tesalonika (Yunani: Θεσσαλονίκη, Turki: "Selânik", Slavia: "Solun" (Солун), Aromania: "Săruna", Ladino: "Selanik"), iku sawijining kutha kang dumunung ing Yunani pérangan lor
Sing ndunungi gunggung 363.987 jiwa (2001).
Babul Mandib Bab-el-Mandeb, sebutan liya "Bab el Mandab", "Bab al Mandab", utawa "Bab al Mandeb" tegesé "Gerbang Luh" utawa sajeroning Arab ( ), iku selat sing misahaké bawana Asia (Yaman ing ujung Arab) karo bawana Afrika (Djibouti, sisih lor Somalia), lan ngubungaké Sagara Abang karo Samodra Hindia (Lempongan Aden)
Lempongan Aden Lempongan Aden iku lempongan sing dumunung ing Samodra Hindia, antara Yaman ing Jazirah Arab pérangan kidul lan Somalia ing Afrika
Ing sisih kulon-lor lempongan iki kagandhèng karo Sagara Abang liwat selat Babul Mandib
Minangka lalu lintas banyu sagara kanggo pangeboran lenga patra ndadèkaké Lempongan Aden wigati banget tumrap ékonomi donya
Lempongan iki uga duwé akèh variasi iwak, koral lan kéwan liyané amarga polusiné mung sethithik
Plabuhan utama ing saubengé ya iku Aden ing Yaman lan Berbera ing Somalia
Kaamanan ing tlatah iki isih mutawatiri amarga Yaman lan Somalia kaloroné isih durung pati stabil
Lempongan Aden minangka panggonan utama kanggo pembajakan, saéngga mbebayani tumrap pelayaran
Saliyané iku, Lempongan Aden uga rawan terorisme kanthi anané pangeboman kapal "USS Cole" lan tanker lenga Prancis uga kena serangan teroris ing papan iki.
Depok, Siwalan, Pekalongan Dhépok, iku salah siji désa / Kalurahan ing Kacamatan Siwalan, Pekalongan, Provinsi Jawa Tengah, Indonésia
Sultan Agung Sultan Agung Prabu Hanyakrakusuma (miyos: Mataram, 1593-séda: Mataram, 1645) iku raja Kasultanan Mataram kang maréntah taun 1613-1645
Ing reh sangisoré Sultan Agung iki Mataram ngrembaka dadi krajan gedhé dhéwé ing Jawa lan Nusantara wektu semana
Saka jasa-jasané minangka pejuang lan budayawan, Sultan Agung wis dikukuhaké dadi pahlawan nasional Indonésia dhedhasar S.K
106/TK/1975 tanggal 3 Novèmber 1975 amarga wis gigih nentang praktik penjajahaning Walanda, kaping pindho sultan agung nyerang VOC ing Batavia, ing taun 1628 lan taun 1629 Silsilah Kulawarga
Asma asliné yakuwi Raden Mas Jatmika, utawa misuwur uga kanthi sebutan Raden Mas Rangsang
Minangka putra saka pasangan Prabu Hanyakrawati lan Ratu Adi Dyah Banowati
Ramané yaiku raja kaloro Mataram, déné ibuné yaiku putri Pangeran Benawa raja Pajang
Sunan Giri Susuhunan Giri Gajah Kadhaton utawa Sunan Giri iku Walisanga lan pangadeg karajan Giri Kedhaton, kang dunungé ing laladan Gresik, Jawa Wétan
Sunan Giri lair ing Blambangan taun 1442.
Sunan Giri duwé sawatara dasanama, ya iku Radèn Paku, Prabu Satmata, Sultan Abdul Faqih, Radèn 'Ainul Yaqin lan Jaka Samodra.
Sunan Giri yasa kadhaton ing Giri ing taun 1408 Saka/1486 M lan ing taun sawise jumeneng nata kanthi jejuluk Prabu Satmata
Sunan Giri surut ing taun 1428 Saka/1506 M lan disarèkaké ing Giri Gajah, Kebomas, Gresik
Giri Kadhaton banjur diprintah dening Sunan Giri II
Ing babad carita akèh kang béda antara carita siji lan sijiné, kaya ta silsilah Sunan Giri
Sajeroning babad akèh kang nyaritakaké ya iku anak Maulana Ishaq, ya iku wong kang mubaligh teka saka Asia Tengah
Maulana Ishaq dicaritakake nikah (kawin) karo Dèwi Sekardadu, ya iku putri saka Menak Sembuyu panguasa tlatah ing Blambangan ing mangsa-mangsa akir kekuasaane Majapahit
Panemu liya kang maratélakaké yèn Sunan Giri uga minangka katurunan Rasulullah SAW; ya iku liwat jalur katurunan Husain bin Ali, Ali Zainal Abidin, Muhammad al-Baqir, Ja'far ash-Shadiq, Ali al-Uraidhi, Muhammad al-Naqib, Isa ar-Rummi, Ahmad al-Muhajir, Ubaidullah, Alwi Awwal, Muhammad Sahibus Saumiah, Alwi ats-Tsani, Ali Khali' Qasam, Muhammad Shahib Mirbath, Alwi Ammi al-Faqih, Abdul Malik (Ahmad Khan), Abdullah (al-Azhamat) Khan, Ahmad Syah Jalal (Jalaluddin Khan),
Khan, Ahmad Syah Jalal (Jalaluddin Khan), Jamaluddin Akbar al-Husaini (Maulana Akbar),Ibrahim Zainuddin Al-Akbar As-Samarqandy (Ibrahim Asmoro), Maulana Ishaq, dan 'Ainul Yaqin (Sunan Giri)
Lumrahé panemu mau dhedhasar riwayat pesantrèn-pesantrèn Jawa Wétan, lan cathetan nasab Sa'adah BaAlawi Hadramaut.
Sunan Kalijaga Sunan Kalijaga ingkang nalika gadhah asma timur R
Syahid, inggih punika satunggalipun walisanga
Panjenenganipun punika putranipun Ki Tumenggung Wilatikta, ingkang ing jaman samanten dados bupati Tuban
Sunan Kalijaga misuwur minangka wali ingkang gadhah jiwa pamimpin, mubaligh, pujangga, lan filsuf
Sunan Kalijaga ugi misuwur asring nganggit cariyos-cariyos lakon wayang ingkang dipunjumbuhaken kaliyan ajaran Islam
sunan kalijaga satunggaling sunan ingkang misuwur sanget ing tanah jawa
sunan kalijaga minangka sunan ingkang nginakaken médhia dzikir kanggé merekaken dhumateng Gusti Alla SWT
warni-warni waosan dzikir sampun dipunwurukaken déning sunan kalijaga dhumateng para murid-muridtipun,lan caranipun dzikir ugi dipunwulangaken, kados ta dzikir lésan, dzikir nafas, dzikir kolbu, ngantos dzikir ruh lan sanèsipun ugi dipunwulangaken
Carita kang misuwur gegayutan nama Kalijaga punika amargi Raden Sahid kadhawuhan nengga Sunan Bonang ing sapinggiring lepen
Nanging wonten pamanggih sanès bilih Kalijaga punika saking nama papan/padhusunan ing Harjamukti, Cirebon
Dados Sunan Kalijaga ateges sunan ingkang dedunung ing Kalijaga, kados déné wali sanès kang kasebat saking papanipun kadosdene sunan ing Giri, Ampeldhenta, Kudus, Muria, lan sanesipun
Yuswanipun Sunan Kalijaga kirang langkung ngantos 100 tahun.
Walisanga Walisanga utawi Walisongo tinepang minangka panyebar agama Islam ing tlatah Jawi nalika abad kaping 17
Walisanga manggén wonten ing tigang wewengkon wigati pasisir lèr Pulo Jawa, inggih punika Surabaya-Gresik-Lamongan ing Jawa Wétan, Demak-Kudus-Muria ing Jawa Tengah, lan Cirebon ing Jawa Kulon
Walisanga kang mligi tegesipun wali ingkang cacahipun sanga anggotanipun inggih punika Maulana Malik Ibrahim, Sunan Ampel, Sunan Giri, Sunan Bonang, Sunan Drajat, Sunan Kalijaga, Sunan Kudus, Sunan Muria, lan Sunan Gunung Jati
Para Wali kala wau boten gesang sesarengan ing sajaman, nanging antawisipun satunggal kaliyan sanèsé gadhah sesambetan paseduluran lan sesambetan antawisipun guru saha murid
Sunan Gresik utawi Maulana Malik Ibrahim, bapak saking Sunan Ampel utawi Radèn Rahmat minangka ingkang paling sepuh
Sunan Giri (Radèn Paku tinepang ugi kanthi asma Ainul Yaqin) kaponakan saking Sunan Maulana Malik Ibrahim, sepupuné Sunan Ampel
Sunan Bonang (Radèn Makhdum Ibrahim) kaliyan Sunan Drajat (Radèn Qasim) punika putranipun Sunan Ampel
Sunan Kalijaga (Radèn Said) punika kanca ugi muridipun Sunan Bonang
Sunan Muria (Radèn Umar Said) putranipun Sunan Kalijaga
Sunan Kudus muridipun Sunan Kalijaga.Sunan Gunung Jati (Syarif Hidayatullah) punika kanca saking sadaya sunan, kajawi Sunan Maulana Malik Ibrahim amargi sampun kapundhut
Jaman Walisanga inggih punika dipuntandhani kanthi jaman pungkasanipun dhominasi Hindhu-Buda wonten ing budaya Nusantara lan sasampunipun dipun-gantos ngangge kabudayan Islam
Walisanga minangka simbul panyebaran Islam wonten ing Indonésia, utamanipun wonten tlatah Jawa
Sanajan kathah tokoh sanès ingkang gadhah peran ugi, ananging peranan Walisanga ingkang ageng sanget wonten ing sajeroning ngadegaken karajan Islam ing tanah Jawa, ugi prabawané dhumateng kabudayan masarakat
Wonten kathah pamanggih ngenani babagan menapa sajatosipun teges tembung Walisanga punika
Ingkang sepisanan, tegesé wali ingkang cacahé sanga
Pamanggih sanèsé malih nyebataken malih yèn tembung "songo"/"sanga" asalipun saking tembung "tsana" ingkang manawi wonten basa Arab tegesipun mulya
Pamanggih sanès nyebataken tembung "sanga" asalipun saking basa Jawa, ingkang ateges "papan panggènan"
Pamanggih sanès wonten ingkang nerangaken manawi Walisanga inggih menika dewan ingkang dipunwentuk déning Radèn Rahmat (Sunan Ampel) ing taun 1474
Nalika samanten dewan Walisanga anggotanipun inggih menika Radèn Hasan (Pangeran Bintara); Makhdum Ibrahim (Sunan Bonang, putra kang kapisan saka Sunan Ampel); Qasim (Sunan Drajad, putra kapindhone Sunan Ampel); Usman Haji (Pangeran Ngudung, bapak saka Sunan Kudus); Radèn Ainul Yaqin (Sunan Giri, putrane Maulana Ishaq); Syekh Suta Maharaja; Radèn Hamzah (Pangeran Tumapel), lan Radèn Mahmud
Para Walisanga punika sajatosipun "intelektual" ingkang dados pambaharu masarakat ing jaman samanten
Prabawanipun saged dipunraosaken wonten ing saben wujud "manifstasi" "peradaban" Jawa anyaran wiwit saking kasarasan, Ndur-tinandur, Adol tinuku, kabudayan, kesenian, kemasyarakatan, ngantos papréntahan
Pamanggih sanès nuturaken manawi Walisanga punika majlis dakwah ingkang dipundamel Sunan Gresik (Maulana Malik Ibrahim) ing warsa 1404 Masèhi (808 Hijriyah)
Nalika samanten punika majlis dakwah Walisanga anggotanipun Maulana Malik Ibrahim, Maulana Ishaq (Sunan Wali Lanang) rayinipun Sunan Gresik piyambak, Maulana Ahmad Jumadil Kubro (Sunan Kubrawi), Maulana Muhammad Al-Maghrabi (Sunan Maghribi), Maulana Malik Isra'il (saking Cempa), Maulana Muhammad Ali Akbar, Maulana Hasanuddin, Maulana 'Aliyuddin, lan Syekh Subakir
Walisanga mapan wonten ing pasisir Ler Pulo Jawa wiwit saking partengahan abad kaping 13 ngantos partengahan abad kaping 16 dumunung ing tigang panggènan wewengkon ingkang béda ing Pulo Jawa
Inggih punika ing Surabaya-Gresik-Lamongan (Jawa Wétan), Demak-Kudus-Muria (Jawa Tengah) lan Cirebon (Jawa Kulon)
Para wali punika musataken Pesantrèn lan dakwahipun wonten ing pasisir lèr Jawa, nanging para murid lan penerusipun sampun mbakta ajaran Islam dhumateng sadaya wewengkon Nusantara
Walisanga gadhah prabawa ageng wonten ing babagan kailmuan kados ta:ngèlmu mèdis, tetanèn, perniagaan, kabudayan, kesenian, kamasyrakatan ugi babagan ngèlmu papréntahan
Pesantrèn Sunan Ampèl lan Sunan Giri, "institusi" pandhidhikan ingkang paling utama ing masané.
Saking pesantrèn ingkang dipunampu déning Sunan Giri, agama Islam saged nyebar dhateng wewengkon wétan Nusantara
Sunan Giri lan Sunan Gunung Jati boten namung ulama, nanging ugi pemimpin papréntahan
Sunan Giri, Sunan Bonang, Sunan Kalijaga, saha Sunan Kudus punika "kreator" karya kagunan ingkang prabawaipun taksih kraos ngantos sapunika, kados ta kabudayan Jawa
Déné Sunan Muria punika pandamping sejatinipun tiyang boten gadhah
Jaman Walisanga punika minangka pungkasan saking kabudayan ingkang didominasi agami Hindhu-Buda ing nusantara ingkang dipun-gantos kabudayan Islam
Walisanga dados simbul panyebar agama Islam ing Indonésia utamanipun Jawa
Sanajan wonten béntenipun antawis satunggal panemu kaliyan sanèsipun ngenani sinten kemawon ingkang kalebet Walisanga, limrahipun wonten sangang asma ingkang dipunsebat minangka anggotanipun Walisanga ingkang paling misuwur, inggih punika: Para Walisanga boten gesang ing wayah kang sajaman
Nanging antawis satunggal kaliyan sanèsipun gadhah sesambetan ingkang raket sanget
Sesambetan punika kados ta sesambetan trah menapa sesambetan jejodoan utawi sesambetan antawis guru kaliyan murid
Maulana Malik Ibrahim punika keturunan kaping 11 saking Husain bin Ali
Panjenenganipun tinepang ugi kanthi asma Sunan Gresik, Syekh Maghribi, utawi Makhdum Ibrahim As-Samarqandy
Panjenenganipun diprakiraaken mijil wonten ing Samarkand ing Asia Tengah, nalika paruh kawitan abad 14
Babad Tanah Jawi versi Meinsma maringi sebatan kanggé Maulana Malik Ibrahim kanthi sebatan Asmarakandi, pangocapané kadherekaken saking ilate tiyang Jawi dhumateng As-Samarqandy
Wonten ing sajeroning carita rakyat, wonten ugi ingkang njenengi kanthi jejuluk Kakek Bantal
Malik Ibrahim limrahipun dipunanggep minangka wali kapisan ingkang ndakwahaken Islam ing Jawa
Panjenenganipun mucalaken cara-cara énggal kanggé nandur lan kathah ngrangkul tiyang alit awit kawigatosanipun dhumateng golongan masarakat Jawi ingkang kasingkir nalika akir jaman Majapahit
Malik Ibrahim nyobi narik kawigatosanipun masarakat Jawi ingkang rikala samanten saweg dilandha krisis ékonomi lan perang sedèrèk
Panjenenganipun yasa pondokan kanggé sinau agami wonten ing Leran, Gresik
Ing warsa 1419 Malik Ibrahim séda
Makamipun mapan ing désa Gapura Wétan, Gresik, Jawa Wétan
Sunan Ampel punika sajatosipun gadhah asma Radèn Rahmat, keturunan kaping 12 saking Husain bin Ali, miturut riwayat, Sunan Ampel punika putra saka Maulana Malik Ibrahim lan sawijining putri Champa
Panjenengane disebataken taksih gadhah sesambetan kekerabatan karo salah sijiné istri utawa selir saka Brawijaya ratu Majapahit
Sunan Ampel lumrahé dianggep sesepuh déning para wali liyané
Pesantrene kang mapan ing Ampel Denta, Surabaya, lan iku digunakaké minangka salah sijining punjer panyebaran agama Islam tuwa dhéwé ing Jawa
Sunan Ampel krama kaliyan Nyai Ageng Manila, putri adipati Tuban inggih punika Arya Teja
Sunan Bonang lan Sunan Kudus punika putranipun sadaya, manawi Sunan Drajat punika semahipun
Makam Sunan Ampel wonten ing caketipun Masjid Ampel, Surabaya.
Sunan Bonang utawi sinebat Radèn Makdum Ibrahim (Ampèl Denta, Surabaya 1465-Tuban 1525 inggih punika putra Sunan Ampèl saking garwa Dwi Candrawati
Sunan Bonang (Maulana Ibrahim) inggih punika sepupunipun saking Sunan Kalijaga kang tinepang karan sebatan kang ngréka gending kang kapisan
Sadèrèngipun ing babagan dakwah, Sunan Bonang asring nuntut ngèlmu (sinau) ana ing Pasai, lajeng sabanjuré saka Pasai
Sunan Bonang ngadegaken pondhok pesantren ing tlatah Tuban
Santri kang sinau ing pesantren Maulana Makdum Ibrahim (Sunan Bonang), asalipun saking tlatah iNusantara
Ing sajeroning dakwahipun Maulana Makhdum Ibramim (Sunan Bonang) gadhah ciri, inggih punika kanthi ngéwahi asma-asma Dèwa kanthi asma-asma malaékat kang tinepang ing sajeroning ajaram Islam
Sajeroning pesantrèn ngupaya supados saged ngetutaken ajarang agama Hindhu lan Buda kang tinepang sampun dianut sadèrèngipun Sunan Drajat
Sunan Drajat utawi ingkang asring kasebat Radèn Kosim lan Syaripuddin (Ampèl Denta, Surabaya, 1470-Sedayu, Gresik, tengah abad 16)
Ing sajeroning masarakat saubengipun Sunan Drajat asring tinepang kanthi sebatan "Sunan Sedayu", parapan Sunan Sedayu inggih punika amarga disareaké (dimakamake) ing caketipun kutha Sedayu (kirang langkung 30 km saking Sedayu)
Radèn Kosim (Sunan Drajat) inggih punika putranipun Sunan Ampèl saking garwa kaping kalih (2) inggih punika Dwi Candrawati.
Radèn Kosim (Sunan Drajat) gadhah sadulur kandung(se-bapak lan se-ibu) kang cacahipun 6, ya ikui Siti Syareat (istri R.Usman Haji) lan Radèn Maulana Makdum Ibrahim (Sunan Bonang) saha duwé sadulur sekandung lan béda ibu, ya iku Dewi Murtasiyah (istri [[R.Fatah) lan Dewi Murtasimah (istri R.Paku utawa Sunan Giri).Saha istri Sunan Drajat ya iku Dewi Sifiyah putri Sunan Gunung Jati
Sunan Kudus dilairaken kanthi asma Jaffar Shadiq, putra saking pasangan Sunan Ngudung, (panglima perang Kasultanan Demak Bintoro), lan Syarifah, adik saka Sunan Bonang
Sunan Kudus séda udakara taun 1550
Sunan Kudus naté njabat minangka panglima perang ing Kasultanan Demak, lan ing ing ing ing sajeroning mangsa papréntahan Sunan Prawoto, dados penasihatipun Arya Penangsang
Sanèsipun minangka panglima perang Kasultanan Demak, Sunan Kudus ugi njabat minangka hakim pangadilan Kasultanan Demak
Sajeroning ngayahi dakwah panyebaran Islam ing Kudus, Sunan Kudus migunakaké sapi minangka sarana penarik masarakat supados rawuh lan mirengaken dakwahipun
Sunan Kudus ugi yasa Menara Kudus ingkang dados gabungan kabudayan Islam lan Hindhu kang ugi wonten mesjidipun kanthi aran Masjid Menara Kudus
Kanggé ngelancaraken syiar Islam, Sunan Kudus ngripta Tembang Sinom kaliyan Tembang Kinanthi
Sunan Giri iku salah sawijining Walisanga lan pangadeg kraton Giri Kedaton, kang dunungé ing tlatah Gresik, Jawa Wétan
Sunan Giri lair ing Blambangan taun 1442
Sunan Giri duwé sawatara dasanama, ya iku Radèn Paku, Prabu Satmata, Sultan Abdul Faqih, Radèn 'Ainul Yaqin lan Jaka Samodra
Sunan Giri disarèkaké ing désa Giri, Kebomas, Gresik
Sunan Kalijaga ingkang gesang ing jamanipun kraton Islam Demak (watawis abad kaping 15) gadhah asma asli Radèn Said, inggih punika putranipun Adipati Tuban inggih punika Tumenggung Wilatikta utawi Radèn Sahur
Radèn Sahur taksih keturunanipun Ranggalawé ingkang ngrasuk agami Hindhu
Sunan Kalijaga dipuntepangaken kaliyan agami Islam saking guru agami ing Kadipaten Tuban wiwit panjenenganipun taksih alit